CELEX: 62010TN0221
Language: da
Date: 2010-05-18 00:00:00
Title: Sag T-221/10: Sag anlagt den 18. maj 2010 — Iberdrola mod Kommissionen

3.7.2010   
            
            
               DA
            
            
               Den Europæiske Unions Tidende
            
            
               C 179/55
            
         Sag anlagt den 18. maj 2010 — Iberdrola mod Kommissionen
   (Sag T-221/10)
   2010/C 179/94
   Processprog: spansk
   
      Parter
   
   
      Sagsøger: Iberdrola, SA (Bilbao, Spanien) (ved abogados J. Ruiz Calzado, M. Núñez Müller og J. Domínguez Pérez)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Beslutningens artikel 1, stk. 1, annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den beslutning, der er genstand for denne sag, er den samme som i sag T-219/10, Autogrill España mod Kommissionen.
   Søgsmålsgrundene og de væsentligste argumenter, er de samme som påberåbt i den pålæggende sag. Sagsøgeren har særligt gjort følgende gældende:
   
               —
            
            
               Kommissionen har anlagt et åbenbart urigtigt skøn, idet den fastslået, at foranstaltningen i artikel 12, stk. 5, i TRLIS udgør statsstøtte, der er uforenelig med det indre marked, eftersom den ikke har taget hensyn til den positive virkning af foranstaltningen, hvorved den har set bort fra foranstaltningens gavnlige virkning på opfyldelsen af de målsætninger, der forfølges ved andre af traktatens bestemmelser.
            
         
               —
            
            
               Kommissionen har tilsidesat princippet om beskyttelse af den berettigede forventning og ligebehandlingsprincippet, idet den har fraveget retningslinjerne i meddelelsen om direkte beskatning og den beslutningspraksis, som den har fulgt i overensstemmelse med denne meddelelse.
            
         
               —
            
            
               Kommissionen har tilsidesat princippet om god forvaltningsskik, som forpligter den til omhyggeligt, indgående og upartisk at undersøge alle de relevante elementer i sagen, idet den ikke har fulgt proceduren (som den har gjort vedrørende erhvervelser uden for fællesskabet) for at godtgøre, at foranstaltningen angiveligt er selektiv, og efterprøve den præcise rækkevidde af de praktiske hindringer for fusionen inden for fællesmarkedet, inden den tager den for givet.
            
         
               —
            
            
               Kommissionen har tilsidesat sin forpligtelse til at overholde traktatens opbygning og sikre en sammenhængende anvendelse af reglerne om kontrol med statsstøtte og reglerne vedrørende andre af traktatens principper og friheder, såsom de frie kapitalbevægelser og oprettelsen af et indre marked.
            
         
               —
            
            
               Den anfægtede beslutning er utilstrækkeligt begrundet hvad angår visse væsentlige aspekter i Kommissionens vurdering af foranstaltningens selektivitet og dens påvirkning af konkurrencen og samhandlen mellem medlemsstaterne.